На основу члана 27. став 10. Закона о јавној својини („Службени гласник РС“ бр 72/11, 88/13, 105/14, 104/16-др. закон, 108/16, 113/17 и 95/18), члана 40. став 1. тачка 19. Статута општине Инђија („Службени лист општине Инђија“ број 5/19) и члана 24. Одлуке о прибављању, располагању и управљању стварима и другим имовинским правима у јавној својини општине Инђија („Службени лист општине Инђија“ број 12/18)

Скупштина општине Инђија, на седници одржаној дана 30. децембра 2019. године донела је

**О Д Л У К У**

**О ДАВАЊУ У ЗАКУП НЕПОКРЕТНОСТИ**

**У ЈАВНОЈ СВОЈИНИ ОПШТИНЕ ИНЂИЈА**

**I**

Даје се у закуп кровни део терасе на новом крилу управне зграде Општине Инђија саграђене на парцели број 1/2 уписане у лист непокретности број 9742 к.о. Инђија, јавна својина Општине Инђија у површини од 10м2 ради постављања и инсталације базне станице, антенских носача, антена, система преноса и друге телекомуникационе и припадајуће опреме и уређаја, прикупљањем писмених понуда путем јавног оглашавања.

**II**

Простор из тачке I ове одлуке даје се у закуп на период од 5 година.

**III**

Почетна цена закупнине за простор из тачке I ове одлуке износи 650,00 (шестопедесет) евра на месечном нивоу, сагласно извештају о процени тржишне вредности закупнине лиценцираног проценитеља и судског вештака Биљане Гајдобрански, дипл.инж.грађ.-мастер од 18.12.2019. године.

**IV**

Критеријум за избор најповољнијег понуђача је висина понуђене закупнине.

**V**

Поступак давања у закуп спровешће Комисија за давање за закуп непокретности у јавној својини општине Инђија коју именује Скупштина општине Инђија.

**VI**

Овлашћује се Председник општине да закључи уговоро о закупу простора из става I ове одлуке по претходно прибављеном мишљењу Правобранилаштва оштине Инђија.

Скупштина општине Инђија

Број: 35-305/2019-I Председник

Дана: 30. децембра 2019.године

Инђија Милан Предојевић

О б р а з л о ж е њ е

Кровни део терасе у површини од 10м2 на новом крилу управне зграде Општине Инђија у Инђији је на основу одлуке Скупштине општине Инђија о давању у закуп донете на седници одржаној дана 26.12.2012. године, а након спроведеног поступка јавног оглашавања дат у закуп на период од пет година Телеком Србија, Предузећу за телекомуникације а.д. из Београда ради постављања телекомуникационе опреме. Наведени рок закупа је истекао, а Телеком Србија је изразио заинтересованост за наставак закупа, односно поновни закуп.

Чланом 26. став 1. тачка 2. Закона о јавној својини прописано је да се располагањем стварима у јавној својини сматра и давање ствари у закуп, док је чланом 27. став 10. истог закона прописано да о прибављању ствари и располагању стварима у својини јединице локалне самоуправе под условима прописаним законом, одлучује орган јединице локалне самоуправе одређен у складу са законом и статутом јединице локалне самоуправе. Чланом 40. став 1. тачка 19. Статута општине Инђија прописано је да Скупштина општине одлучује о располагању непокретностима у јавној својини општине, између осталог и о давању у закуп некомерцијалних непокретности.

Поступак давања у закуп непокретности у јавној својини регулисан је Уредбом о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ број 16/18). Чланом 6. наведене уредбе прописано је да се непокретне ствари у јавној својини дају у закуп у поступку јавног надметања или прикупљања писмених понуда путем јавног оглашавања, а изузетно непосредном погодбом у случајевима утврђеним законом и овом уредбом, а да поступак давања у закуп спроводи комисија коју образује надлежни орган, док је чланом 12. прописано да се пословни простор у јавној својини даје у закуп ради стицања прихода, полазећи од процењене тржишне висине закупнине утврђене на основу општих аката јединица локалне самоуправе којима се уређује закупнина за пословни простор, а у случају да није донет општи акт јединице локалне самоуправе, процену тржишне висине закупнине утврдиће надлежни порески орган, лиценцирани проценитељ, односно вештак.

Општина Инђија је донела Одлуку о прибављању, располагању и управљању стварима и другим имовинским правима у јавној својини општине Инђија („Службени лист општине Инђија“ бр. 12/18) којом је, између осталог, регулисано и давање у закуп непокретности у јавној својини општине, а чланом 24. наведене одлуке прописано је да одлуку о покретању поступка давања у закуп непокретности, осим комерцијалних, доноси Скупштина општине, као и шта ова одлука треба да садржи.

Почетни износ закупнине утврђен је на основу извештаја о процени тржишне вредности закупнине лиценцираног проценитеља и судског вештака Биљане Гајдобрански, дипл.инж.грађ-мастер из Новог Сада од 18.12.2019. године, која је у свом извештају дала мишљење да процењена тржишна закупнина простора који се даје у закуп износи 650 евра месечно, без урачунатог ПДВ-а, што на дан давања извештаја износи 76.380,30 динара, без урачунатог ПДВ-а.

Нацрт Одлуке о давању о давању у закуп вам се доставља на разматрање и одлучивање.

Одељење за урбанизам, комунално-стамбене

послове и заштиту животне средин

На основу члана 40. став 1. тачка 19. Статута општине Инђија („Службени лист општине Инђија“ број 5/19), члана 6. Уредбе о условима прибављања и отуђења непокретности непосредном подгодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ бр. 16/18) и члана 26. Одлуке о прибављању, располагању и управљању стварима и другим имовинским правима у јавној својини општине Инђија („Службени лист општине Инђија“ број 12/18)

Скупштина општине Инђија, на седници одржаној дана \_\_\_\_\_\_\_\_\_2019. године донела је

**Р Е Ш Е Њ Е**

**О ОБРАЗОВАЊУ КОМИСИЈЕ ЗА ДАВАЊЕ У ЗАКУП**

**НЕПОКРЕТНОСТИ У ЈАВНОЈ СВОЈИНИ ОПШТИНЕ ИНЂИЈА**

**I**

Образује се Комисија за давање у закуп непокретности у јавној својини Општине Инђија и то кровног дела терасе на новом крилу управне зграде Општине Инђија, у Инђији, Цара Душана 1, саграђене на парцели број 1/2 к.о. Инђија.

**II**

Комисија има председника и четири члана.

**III**

У Комисију се именују:

1. Јелена Растовић, дипл. правник – за председника,
2. Јасмина Радојчић, дипл. правник – за члана
3. Небојша Забрдац, дипл.инж.арх. – за члана
4. Маја Шакић, дипл.ецц.– за члана,
5. Вера Винчић, инж.грађ.– за члана.

**IV**

Задатак Комисије је да спроведе поступак давања у закуп кровног дела терасе на новом крилу управне зграде Општине Инђија саграђене на парцели број 1/2 уписане у лист непокретности број 9742 к.о. Инђија, јавна својина Општине Инђија у површини од 10м2 ради постављања и инсталације базне станице, антенских носача, антена, система преноса и друге телекомуникационе и припадајуће опреме и уређаја, објави оглас о спровођењу поступка прикупљања писмених понуда за давање у закуп, утврди редослед понуђача и да Скупштини општине Инђија упути предлог одлуке о давању у закуп најповољнијем понуђачу на одлучивање.

**V**

Стручне и административне послове за потребе Комисије обавља Одељење за урбанизам, комунално-стамбене послове и заштиту животне средине.

**VI**

Ово решење објавити у „Службеном листу општине Инђија“

Скупштина општине Инђија

Број: Председник

Дана:

Инђија Милан Предојевић

О б р а з л о ж е њ е

Правни основ за доношење решења о образовању Комисије за давање у закуп непокретности у јавној својини садржан је у одредбама члана 6. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“ бр. 16/18) и члана 26. Одлуке о прибављању, располагању и управљању стварима и другим имовинским правима у јавној својини општине Инђија („Службени лист општине Инђија“ број 12/18).

Чланом 6. Уредбе прописано је поступак давања у закуп непокретности спроводи комисија коју образује надлежни орган.

Чланом 26. Одлуке прописано је да поступак давања у закуп непоректности у јавној својини спроводи Комисија за давање у закуп непокретности у јавној својини општине коју образује орган надлежан за доношење одлуке о покретању поступка давања у закуп, да комисија има пет чланова од којих је један председник, као и да се чланови Комисије именују из реда стручњака у зависности од карактеристика непокретности која се даје у закуп.

Чланом 40. став 1. тачка 19. Статута општине Инђија прописано је да Скупштина општине одлучује о располагању непокретностима у јавној својини општине, између осталог и о давању у закуп некомерцијалних непокретности.

Нацрт решења о образовању комисије о давању у закуп вам се доставља на разматрање и одлучивање.

Одељење за урбанизам, комунално-стамбене

послове и заштиту животне средине